**Microsoft Office** je programski paket namijenjen uredskoj obradi podataka razvijenih od strane Microsofta za operativne sustave Microsoft Windows te Apple Mac OS i OS X.

Programi
--------

### Microsoft Word

Program namijenjen obradi teksta. Omogućuje pisanje i oblikovanje teksta: oblikovanje stila i veličine fonta, dodavanje tablica, slika, grafikona i ostalih dokumenata iz drugih Office programa.

### Microsoft Excel

Program namijenjen za izradu tabličnih proračuna. Uglavnom služi za rješavanje problema matematičkog tipa (troškovnici, računi). Računa uz pomoć tablica koje mogu sadržavat veliki broj polja.

### Microsoft PowerPoint

Program namijenjen izradi prezentacija. koristi se kao pomoćno sredstvo u predavanjima i predstavljanjima nekih problema, proizvoda, usluga...

### Microsoft Outlook

Program namijenjen slanju i primanju elektroničke pošte, planiranju i pregledu obaveza pomoću kalendara, radu s adresarom i kontaktima.

### Microsoft Access

Program za upravljanje relacijskim bazama podataka.

### Microsoft FrontPage

Program namijenjen uređivanju HTML-a. Služi za izradu web mjesta.

### Microsoft Publisher

Program namijenjen za izradu različitih publikacija: pozivnica, podsjetnica, letaka, časopisa...

Inačice
-------

### Microsoft Office 97

### Microsoft Office 2000

### Office 2003

Office 2003 je inačica Microsoft Office-a, objavljena 2003. godine.

### Microsoft Office XP

### Office 2007

Office 2007 je predzadnja inačica Microsoft Office-a, objavljena 2006. godine. U odnosu na prethodne inačice starim korisnicima donosi dvije bitne stvari

* nove formate dokumenata, bazirane na kompresiranom XMLu (docx, xlsx) koje starije inačice ne mogu čitati
* potpuno izmjenjeno korisničko sučelje koje korisnici ne mogu prilagoditi da izgleda onako kako je izgledalo u prijašnjim inačicama.

### Office 2010

Microsoft Office 2010, inačica 14 (2007 bio je inačica 12, pa je 2010 inačica 14 zbog praznovjerja) u prodaji je od 15. lipnja 2010. Microsoft je rekao da ljudi ne preuzimaju neslužbenu, beta verziju Office 2010 s piratskih stranica, jer su, kažu, analizom utvrdili da u nekim preuzimanjima ima trojanskih konja. Microsoft je izdao i beta verziju koja se može preuzeti s njegove službene web stranice. 
Office 2010 sadrži mnoge nove funkcije, a neke od njih su:

* Vrpca u svim Office programima, uključujući Outlook i Publisher
* Poboljšane performanse programa
* Office Backstage (Zamjenjuje izbornik "Datoteka" u verzijama 2003 i niže, i Office Izbornik u Office 2007)
* Novi grafički sustav
* Video podrška u PowerPointu
* Nove teme

Office na hrvatskom
-------------------

Inačice objavljene na hrvatskom su:

* Microsoft Office 2000
* Microsoft Office XP
* Microsoft Office 2003
* Microsoft Office 2007
* Microsoft Office 2010

### Office 2003 na hrvatskom

U Office-u 2003 na hrvatski su prevedeni: Microsoft Word, Microsoft Excel, Microsoft PowerPoint i Microsoft Outlook

### Office 2007 na hrvatskom

U Office-u 2007 je preveden cijeli Office, uključujući pomoć i podršku.

### Office 2010 na hrvatskom

Objavljen je 21. listopada 2010. godine. Novo korisničko sučelje Office-a 2010 dopunjeno je s gotovo 600.000 riječi i sustav pomoći ažuriran je i dopunjen s više od 805.000 riječi.

Izvori
------

1. ↑  Beta inačica
2. ↑  „Office 2010 na hrvatskom". Arhivirano iz originala na datum 2010-10-24. Pristupljeno 2013-04-03.